als_Latn dik_Latn sag_Latn
Sulejman Starova, trajneri i Partizanit, pas ndeshjes me Botev Plovdiv ka dalë në konferencë për shtyp, duke folur për humbjen e pësuar dhe shanset e kualifikimit. Ndërkohë ai ka marrë edhe përgjegjësinë e humbjes.
NDESHJA – “U kërkoj falje tifozëve për këtë humbje. Përveç se psikologjikisht ramë edhe fizikisht. Shënuam të parët falë një zgjidhjeje personale të Sukajt. Goli i barazimit ndikoi në psikologjinë e skuadrës. Kosoko, që dihet godet nga larg, duhet të mbulohej më mirë. Botev u bë më pas zotëruese e lojës. Pjesa e dytë nisi me një lojë tjetër të kundërshtarit që do të menaxhonte rezultatin. Sërish një gabim yni i jep mundësi kundërshtarit të shënonte golin e dytë. Më pas rasti i golit të tretë lë një shije të hidhur”.
KUALIFIKIMI – “I falënderoj tifozët për mbështetjen që na dhanë. Kisha deklaruar që i kishim shanset 50 me 50 dhe po të ishim më të disiplinuar mund të kishim marrë rezultat tjetër. Ne do të shkojmë për të fituar ndeshjen, por rezultati 3-1 është në avantazh të kundërshtarit që kishte individualitete. Kemi harxhuar më shumë energji se kundërshtari. Skuadra nuk kishte mundësi të zëvendësonte 5 lojtarëve të formacionit në harkun e dy javëve. Botev kishte më shumë cilësi individuale sesa ne”.
PËRGJEGJËSIA – “Nëse duhet të gjejmë patjetër një përgjegjës atëherë ky jam unë. Jemi në tratativa për të sjellë lojtarë të nivelit e Ekubanit, pritet të mbërrijnë në ditët në vijim. Ne besojmë te Moxhi dhe të afrimi i lojtarëve cilësorë.”
als_Latn als_Latn als_Latn als_Latn